Kolmandal päeval, lõpetanud palumise, heitis Ester seljast oma palveriided, ehtis end ja läks ette teatamata kuningas Ahasverose juurde (Ester riskis eluga, sest kutsumatult kuninga juurde minek tähendas korra kohaselt surma). Kui Ester märkas kõrki kuningat, langes ta  mehe ette minestunult maha. Ahasveros tõusis oma aujärjelt, julgustas oma armastatud naist rahustavate sõnadega, pani oma valituskepi Estri kaela peale, andis suud ja ütles: "Räägi mulle!" Ester palus Ahasveroselt halastust juutidele, oma rahvuskaaslastele ja selgitas kuningale juudi rahva seadusi. Lõpuks paljastas Ester kuningale Haamani vandenõu, peaministri kurja plaani alatult ja ebaõiglaselt hävitada juudi rahvas. Ahasveros käskis tühistada Haamani korralduse juutide hukkamise kohta. Kuningas lasi  Haamani üles puua sama võllapuu otsa, mille peaminister oli püstitanud Mordekai jaoks. Kavatsetud massimõrva päevast sai juutide rõõmupäev.